google/wiki40b huggingface dataset:
Turundus

Turundusmeetmestik ja -mudelid

Turundusmeetmestik (inglise keeles marketing mix) on meetmete kombinatsioon, mida firma rakendab sihtturu mõjutamiseks. 
Mõistet turundusmeetmestik tutvustati laiemale avalikkusele esmakordselt Neil Borden artiklis "The Concept of the Marketing Mix". Ta hakkas mõistet aktiivselt kasutama pärast seda, kui tema partner James Culliton oli 1946. aastal kirjeldanud turundusjuhti kui erinevatest komponentidest koosneva segu segajat (mixer), kes mõnikord järgib teiste koostatud valmisretsepte ja teinekord loob uue segu, mida seni keegi pole veel kasutanud.

7P

Tänapäeval on klassikalist 4P-turundusmeetmestikku täiendatud. Senise tootjakeskse mudeli asemele on loodud rohkem tarbijakeskseid mudeleid. B.H. Booms ja M.J. Bitner pakkusid välja teenindusfirmale sobiva 7P-kontseptsiooni, milles lisaks eelnevale loetakse meetmestiku olulisteks vahenditeks ka personali (Personnel), protsessi (Process) ja portfooliot (Portfolio, Physical evidence).

Tarbijakeskne lähenemine

Väites, et 4P-meetmestik on pigem turundajakeskne, on kirjeldatud ka 4C-turundusmeetmestikku, mis lähtub pigem tarbijast.

Turundusuuring

Turundusuuring annab infot keskkonna kohta, kus soovitakse antud toodet või teenust turustada. Uuring koosneb järgnevatest osadest nagu: infovajaduse ja eesmärkide täpsustamine, teabeallikate määramine, andmete kogumisviiside kindlakstegemine, valimi eraldamine, andmete kogumine, töötlemine ja analüüsimine, tulemuste tõlgendamine ja esitamine. Turundusinfoks nimetatakse plaanide koostamiseks vajalike turunduskeskkonna tegeliku seisundi ning arengu andmeid. Võidakse kasutada esmast infot, mis on spetsiaalselt hangitud käsiloleva probleemi lahendamiseks (näiteks küsitluse, tagasiside ankeedi, vaatluse või eksperimendi teel) või teisest infot, mis ei ole ekstra kogutud antud uuringu jaoks(firma dokumendid, andmebaasid, internet, era- ja riiklik teave). Alles siis, kui on kindlaks tehtud tarbija/klientide vajadused, saab tegeleda tootearenduse või teenuste struktureerimisega.

Internetiturundus

Üheks turunduse laialt levinud osaks on internetiturundus. Inglise keeles en:Online advertising.
Internetiturundus ehk online-reklaam (ka online-turundus või e-turundus) on kaupade või teenuste reklaamimine ja turundamine interneti teel. Näiteks kuuluvad internetiturunduse alla suunatud reklaamid otsingumootorite tulemuste lehel, bannerid, ajaveebid, interaktiivsed reklaamid, turundus sotsiaalmeedia kaudu, hüpikreklaamid, online-reklaamid, reklaamivõrgustikud ja e-posti eel turundus, sealhulgas ka rämpspostisõnumid.
Jaan Männik

Haridus

Jaan Männik on lõpetanud Örebro keskkooli 1963 ja Lundi Tehnikaülikooli masinaehituse erialal 1971.

Töökäik

Männik on töötanud Torontos Anglo Traders Ltd-s planeerimisspetsialistina 1972–1973, Alfa-Laval AB-s 1973, Rootsi energiaametis hankespetsialistina 1974–1975, KMW-s insenerina 1975–1978, Alfa-Laval AB-s 1978–1986, Rootsi Kaitsejõudude Instituudis juhtivkonsultandina 1986–1989 ning Telia AB Stockholmi piirkonna investeeringute järelevalves 1989–1991.
Ta osales Eesti valitsuse ja Telia vahel ASi Eesti Telefon moodustamise läbirääkimistel 1991–1992. Ning seejärel on töötanud ASi Eesti Telefon Tallinna piirkonna direktorina 1993–1995, ASi Eesti Telefon juhatuse esimehena 1997–2000 ning ASi Eesti Telekom juhatuse esimehena 2000–2007.
Ta on Eesti Arengufondi ja Estonian Airi nõukogu liige alates 2007. 13. mail 2008 nimetas Riigikogu 62 poolthäälega Jaan Männiku Eesti Panga nõukogu esimeheks, tema ametiaeg algas 13. juunil 2008 ja lõppes 12. juunil 2013.

Poliitika

Eesti 2006. aasta presidendivalimistel oli Männik üks erakonna Res Publica esitatud kandidaate.
2013. aastal hakkas Männik tegema ettevalmistusi uue erakonna loomiseks.
Alates 20. maist 2015 oli Jaan Männik Isamaa ja Res Publica Liidu liige. Ta kandideeris 6. juunil 2015 peetud suurkogul erakonna esimeheks, kuid jäi häältega 210:685 alla Margus Tsahknale.
Pärast IRL-ist lahkumist hakkas koostööd tegema sotsiaaldemokraatliku erakonnaga. 2018. aasta suvel astus EKRE-sse, ehkki varem oli võtnud sõna selle erakonna vastu.
Jaan Männik on korporatsiooni Ugala vilistlane.
Gerhard Lukk

Gerhard Lukk (9. juuli 1891 –) oli Eesti sõjaväelane (mereväeleitnant) ja ettevõtja.
Gerhard Lukk osales Eesti Vabadussõjas ja oli Merejõudude Tehnikaosakonna juhataja.
Pärast Eesti Vabadussõda töötas ta Vene-Balti laevaehitustehaste direktorina ning oli 1921. aastast Järvakandi tehaste omanik.
Gerhard Lukk oli Hollandi peakonsul Eestis.
Gerhard Lukk vahistati NKVD poolt ja küüditati 1941. aastal NSV Liitu.
Vihterpalu vald

Vihterpalu vald (saksa keeles Wichterpall) oli vald Harjumaal Risti kihelkonnas. Vald eksisteeris 1866–1890 ja uuesti 1893–1939. Ajavahemikul 1890–1893 oli Vihterpalu vald liidetud Nõva vallaga.
Gallia

Gallia on roomlaste pandud nimi gallide (keltide) asualale, mis hõlmas täielikult tänapäeva Prantsusmaa, Luksemburgi ja Belgia alasid ning osaliselt Šveitsi, Põhja-Itaalia, Hollandi ja Saksamaa alasid.

Frangi riigis

3. sajandi lõpuks olid frangid asunud Reini Rooma-poolsele kaldale ja hõivasid pärast Lääne-Rooma riigi lagunemist suure osa Galliast. Rooma impeeriumi järglasriik, mille keskus asus tänapäeva Soissonsis, langes 486. aastal frankide kätte, kui Chlodovech I alistas liitlaste abiga Soissonsi lahingus Põhja-Gallias asunud Rooma väepealiku Syagriuse ning allutas nii oma võimule enamiku Loire'i jõest põhja poole jäävatest, Põhja-Gallia aladest.
500. aastal läbi, kuid järgnevalt ta 507. aastal purustas Chlodowech läänegoodid Vouillé lahingus, Lõuna-Gallias ja haaras kontrolli Akvitaanias. Läänegootide kuningas Alarich II tapeti lahingus ja läänegoodid, kes suundusid Ibeeriasse. Chlodovech liitis aga oma riigiga enamiku Akvitaaniast ja läänegootide riigi pealinna Toulouse. 5. sajandi lõpus ja 6. sajandi alguses haarasid frangid peaaegu kogu Gallia enda alla ning Chlodovech I pani aluse Frangi kuningriigile. Frankide vallutused viisid Gallia germaani kultuuriruumi.
Miguel Ángel Asturias

Miguel Ángel Asturias Rosales (19. oktoober 1899 – 9. juuni 1974) oli Guatemala kirjanik ja diplomaat. 1967. aastal sai ta Nobeli kirjandusauhinna.
Nobeli kirjandusauhinna laureaat
1901 Prudhomme • 1902 Mommsen • 1903 Bjørnson • 1904 F. Mistral, Echegaray • 1905 Sienkiewicz • 1906 Carducci • 1907 Kipling • 1908 Eucken • 1909 Lagerlöf • 1910 von Heyse • 1911 Maeterlinck • 1912 Hauptmann • 1913 Tagore • 1915 Rolland • 1916 von Heidenstam • 1917 Gjellerup, Pontoppidan • 1919 Spitteler • 1920 Hamsun • 1921 France • 1922 Benavente • 1923 Yeats • 1924 Reymont • 1925 Shaw • 1926 Deledda • 1927 Bergson • 1928 Undset • 1929 Mann • 1930 Lewis • 1931 Karlfeldt • 1932 Galsworthy • 1933 Bunin • 1934 Pirandello • 1936 O'Neill • 1937 du Gard • 1938 Buck • 1939 Sillanpää • 1944 Jensen • 1945 G. Mistral • 1946 Hesse • 1947 Gide • 1948 Eliot • 1949 Faulkner • 1950 Russell • 1951 Lagerkvist • 1952 Mauriac • 1953 Churchill • 1954 Hemingway • 1955 Laxness • 1956 Jiménez • 1957 Camus • 1958 Pasternak • 1959 Quasimodo • 1960 Perse • 1961 Andrić • 1962 Steinbeck • 1963 Seféris • 1964 Sartre • 1965  Šolohhov • 1966 Agnon, Sachs • 1967 Asturias • 1968 Kawabata • 1969 Beckett • 1970 Solženitsõn • 1971 Neruda • 1972 Böll • 1973 White • 1974 Johnson, Martinson • 1975 Montale • 1976 Bellow • 1977 Aleixandre • 1978 Singer • 1979 Elýtis • 1980 Miłosz • 1981 Canetti • 1982 García Márquez • 1983 Golding • 1984 Seifert • 1985 Simon • 1986 Soyinka • 1987 Brodski • 1988 Mahfuz • 1989 Cela • 1990 Paz • 1991 Gordimer • 1992 Walcott • 1993 Morrison • 1994 Ōe • 1995 Heaney • 1996 Szymborska • 1997 Fo • 1998 Saramago • 1999 Grass • 2000 Gao • 2001 Naipaul • 2002 Kertész • 2003 Coetzee • 2004 Jelinek • 2005 Pinter • 2006 Pamuk • 2007 Lessing • 2008 Le Clézio • 2009 Müller • 2010 Vargas Llosa • 2011 Tranströmer • 2012 Mo • 2013 Munro • 2014 Modiano • 2015 Aliaksijevič • 2016 Dylan • 2017 Ishiguro • 2018 edasi lükatud
Meil on aega veel

Plagiaadikahtlus

Detsembris 2012 esitati Eesti Laul korraldajatele kaebus, et lugu "Meil on aega veel" on plagiaat Johann Pachelbeli aastal 1680 kirjutatud loost Kaanon re-mažooris. Delfi Publik palus plagiaadikahtlusele kommentaari Mart Sanderilt, kes ütles 19. detsembril: "Ma ei saa otseselt öelda, et Põhja-Tallinna lugu oleks plagiaat," ja järgmises lauses sellele risti vastukäiva väite "Autoriks ei ole märgitud Johann Pachelbeli, kes selle loo aastal 1680 kirjutas, vaid pala esitletakse kui uut algupärandit. Tegu siiski klassikalise muusika töötlusega, ehk siis esitatakse Pachelbeli "Kaanonit" ja selle peale loetakse luuletust – ehk räpitakse – ja lauldakse". Plagiaadikahtluste tõestamiseks miksis Mart Sander kokku 8 erinevat Kaanoni töötlust, laulis sinna peale sarnase kõlaga sõnadega laulu ja avaldas loo nime all "Ei löö käega me" YouTube'is.
20. detsembril avaldas Eesti Laul korraldustoimkond sõltumatute ekspertide Eesti Heliloojate Liidu esimehe Olav Ehala ning helilooja ja arranžeerija Tauno Aintsi ekspertarvamused, mille kohaselt ei ole tegemist plagiaadiga. Ehala sõnul meloodia kattuvust ei esine. "Ka harmoonia järgnevuses on vahe sees ning bassipartii on hoopis teistsugune. Selline akordide järgnevus esineb tuhandetes lugudes". Tauno Aints ütles, et sarnasusi on, kuid samuti ka erinevusi. "Näiteks harmoonias, bassi liikumises, meloodia rütmis, instrumentatsioonis ja helistikus". Aintsi hinnangul on sarnasus kõige suurem Pachelbeli kaanoni kolmanda ja neljanda taktiga, aga identne kokkulangevus puudub.
Põhja-Tallinna esindajad keeldusid enne ekspertkomisjoni otsust plagiaadikahtlusi kommenteerimast. Pärast otsuse teatavaks tegemist ütles ansambli eestkõneleja Jaanus Saks: "Me ei teadnud, et selline video olemas on." ja "See, et Mart oma refrääni peaaegu sama viisiga kõlama pani ja salmid sama tooniga sisse tegi, on puhas mindfuck inimestele, kes muusikaga kursis pole.", pakkudes välja omapoolse arvatava põhjenduse: "Võib-olla Mart Sander tahtis lihtsalt oma näitust promoda."
Keskkonnaamet

Liikmesus

Keskkonnaamet on EUROPARCi (Euroopa Loodus- ja Rahvusparkide Föderatsioon) liige (Lahemaa Rahvuspargi Administratsiooni ja Riikliku Looduskaitsekeskuse õigusjärglasena).
Maaema mess

Maaema mess on alates 1994. aastast toimunud traditsiooniline, keskkonnasõbralik ja maaelu propageeriv ürituste sari, mille hulka kuuluvad konverents, kultuuriprogramm ja näitusmüükide korraldamine. 
Maaema messi prioriteediks on olnud propageerida elutervet keskkonda ning inimese ja looduse vaheliste suhete alalhoidmist, samuti tuua esile maaelu igipõliseid traditsioone.
Maaema messi peakorraldaja on alates 1994. aastast Helve Laksberg, kes juhib Maaema mittetulundusühingut. Messi toimkond koosneb seitsmest nõukogu liikmest. Alates 2015. aastast korraldab Maaema MTÜ erinevatele huvigruppidele oma messi teemaliste dokumentaalfilmide tegemist.
Alates 1995. aastast on nimi "Maaema mess" patenteeritud kaubamärk ja kuulub Helve Laksbergile.

Logo

Maaema messi logol on kujutatud 21 kiirega piiritu päike, mille südames asetseb kaheksakand. Messi sümboli töötas 1994. aastal välja Külli Reinup, 1995. aastal täiendas seda Jüri Henno ning praegusele kujule viis selle kunstnik Vello Võsa.
Tammela staadion

Ajalugu

Staadioni ajalugu sai alguse 1926, kui linna nõukogu võttis vastu otsuse ehitada Tammelasse jalgpalliväljak. Ehitused kestsid rahapuuduse tõttu kaua, staadion avati küll 1931. aastal, staadionivälimuse sai ta alles 1937, kui valmis esimene tribüün.
Praegune tribüün ehitati 1993. Ainult peatribüünil on numbrilised istmed, kokku 1300. 
Staadioni publikurekord parineb 2. oktoobrist 1994, kui 5490 pealtvaatajat oli jälgimas TPV ja HJK vahelist kohtumist.
Leedu Suursaatkond Tallinnas

Leedu Suursaatkond Tallinnas on Tallinnas aadressil Uus tänav 15 asuv Leedu suursaatkond. Suursaatkonna hoone on arvele võetud kultuurimälestisena.
Aastast 2017 on Leedu suursaadik Eestis Giedrius Apuokas.
Dihape

Dihape ehk dikarboksüülhape on orgaaniline hape, millel on kaks karboksüülrühma (-COOH). Sageli kirjutatakse nende valemid kujul HOOC-R-COOH.
Tuntuim dihape on etaandihape ehk oblikhape (HOOCCOOH). Dihappeid kasutatakse kopolümeeride, nt polüamiidide ja polüestrite tootmisel.
Üldiselt käituvad dihapped keemilistes reaktsioonides samamoodi kui ühe karboksüülrühmaga monohapped. Teine karboksüülrühm ioniseerub mõnevõrra raskemalt kui esimene, kuna anioonide deprotoniseerimine nõuab rohkem energiat kui neutraalsete molekulide puhul.
Kui üks karboksüülrühmadest asendada aldehüüdrühmaga, on tulemuseks aldehüüdhape.
Houstoni maakond (Minnesota)

Ajalugu

Maakond moodustati 1854. aastal.
Team Fortress Classic

Kriitiline vastuvõtt

Videomänguarvustuste agregaator GameRankings andis Team Fortress Classicule 85.43% reitingu.
Team Fortress Classic on kantud 2010. aastal ilmunud raamatu "1001 Video Games You Must Play Before You Die" loendisse.
Uppsala ülikooli Gotlandi ülikoolilinnak

Uppsala ülikooli Gotlandi ülikoolilinnak (rootsi keeles Uppsala universitet – Campus Gotland) on Uppsala ülikooli üks linnakuid, mis asub Gotlandil Visbyl.
Enne 2013. aasta liitumist Uppsala ülikooliga, oli see iseseisev kõrgkool (Gotlandi ülikool).
Gotlandi ülikool asutati 1998.
Leberi tüüpi pärilik amauroos

Leberi tüüpi pärilik amauroos (inglise Leber congenital amaurosis, LCA) on võrkkesta haigus.
Ökoregioon

Ökoregioon ehk bioregioon (inglise ecoregion) on maismaa või veekogu suurjaotis, mille defineerimisel puudub üksmeel. 
Maailma Looduse Fond (WWF) defineerib ökoregiooni kui suhteliselt suurt piirkonda maismaal või vees, mida iseloomustab piirkonnale eriomane kliima ja ökoloogilised parameetrid (kooslused), samuti eriomane (distinktiivne) taimkate ning loomastik. Selle määratluse järgi on maailmas eristatud 825 maismaa ja 450 magevee ökoregiooni.
Pärnu Poeglaste Gümnaasiumi hoone

Pärnu Poeglaste Gümnaasiumi hoone on Pärnu linnas aadressil Kuninga 29 asuv koolihoone.
Silicon Power

Ajalugu

Silicon Power asutati aastal 2003. Samal aastal loodi Silicon Poweri bränd. 2006. aastal alustati pliivaba tootmist. 2011 sisenes firma Taiwani börsile.
Firma peakontor asub Taipeis, alates 2005. aastast on loodud harukontorid Balkanile, Hollandisse, Jaapanisse, Venemaale, Hiinasse, Indiasse ja USA-sse.
Agustín Delgado

Agustin Delgado (sündinud 23. detsembril 1974 Ambuquí) on endine Ecuadori jalgpallur, ründaja.
Ecuadori jalgpallikoondisse kuulus Delgado aastatel 1994–2006. Ecuadori rahvuskoondises mängis ta esimest korda 14. augustil 1994, kui kohtuti Peruuga. Ta on 31 väravaga Ecuadori läbi aegade suurim väravakütt. 2002. aasta maailmameistrivõistluste alagrupimängus lõi ta värava Mehhiko vastu ning 2006. aasta maailmameistrivõistluste alagrupimängus värava Poola ja Costa Rica vastu.
Pärast jalgpallurikarjääri lõppu astus Delgado poliitikasse. 2013. aastal valiti ta Ecuadori parlamenti.

Isiklikku

Agustín Delgado on 187 cm pikk ja kaalub 83 kg.
Tiit Tikerpe

Tiit Tikerpe (sündinud 7. septembril 1965 Tartus) on eesti aerutaja. 
Ta sai 1992. aasta Barcelona OM-il ühekanuul 500 m ja 1000 m distantsil 18. koha. 
Aastatel 1981–1995 tuli ta 22 korda Eesti meistriks: 15 korda ühe- ja 7 korda kahekanuul.
Clement Attlee

Clement Richard Attlee (3. jaanuar 1883 – 8. oktoober 1967) oli Briti poliitik, Ühendkuningriigi peaminister aastatel 1945–1951 ning leiboristide liider aastatel 1935–1955. Attlee oli asepeaminister Winston Churchilli sõjaaegses koalitsioonivalitsuses.
Innovatsioonikool

Innovatsioonikool on haridusasutus (lasteaed, algkool, põhikool, gümnaasium, erivajadustega õppijate kool, kutsekool, huvikool), mis kindlustab koostöös ülikooliga vajaliku kompetentsuse, et juhendada pedagoogilist praktikat ning laiemalt tagada tõhus haridusvaldkonna õppe-, teadus- ja arendustöö. Innovatsioonikooli mõiste on kasutusele võetud Tartu Ülikooli õpetajahariduse arendajate poolt.
Innovatsioonikoolid moodustavad võrgustiku, mida arendatakse vastavalt Tartu Ülikooli innovatsioonikoolide kontseptsioonile. 2013. aastal valiti innovatsioonikoolide võrgustikku 110 sooviavaldaja seast välja 23 innovatsioonikooli ja 34 innovatsioonisõpra.
Eduard Agu

Eduard Agu (sündinud 7. mail 1937) on eesti teatrinäitleja ja -lavastaja.
1979–1993 oli ta ENSV Riiklikus Vene Draamateatris lavastaja ja näitleja.
Sildeava

Sildeava ehk sille on kahe sillasamba vaheline kaugus. Sildeava mõõdetakse ühest sillasamba teljest teise samba teljeni (puhaspikkust sambast sambani nimetatakse sambavaheks).
Mõistet "sildeava" või "sille" kasutatakse ka võlviga või mõne muu kanduriga sillatava ava pikkuse tähistamiseks muude ehitiste puhul.

Mitmesildeline sild

Kui sillal jõesambaid ei ole, siis nimetatakse silda ühesildeliseks. Sõltuvalt silla avade arvust nimetatakse sildu vastavalt kas kahe-, kolme- või enamasildeliseks sillaks.
Aado Velmet

Aado Velmet (15. märts 1910 Vaemla küla, Hiiumaa – 13. august 1974 Tallinn) oli eesti helilooja, koorijuht ja muusikapedagoog.
Ta lõpetas 1932. aastal Läänemaa Õpetajate Seminari, 1937. aastal Tallinna konservatooriumi klaveri eriala Theodor Lemba klassi ja 1947. aastal kompositsiooni eriala Heino Elleri klassi.
Aastatel 1935–1939 töötas ta õpetajana Suuremõisas ja Kärdlas, 1939–1940 Pärnu Ülejõe Algkoolis. 1940–1941 oli ta Tallinna Õpetajate Seminari õpetaja. Aastatel 1944–1974 töötas ta Tallinna Riiklik Konservatooriumis muusikateooria õppejõuna, 1950–1961 muusikateooria kateedri juhataja, 1962. aastast dotsent, 1962–1974 puhkpillikateedri juhataja.
Aastatel 1946–1963 juhatas ta naiskoori Ilo.
Ta juhatas naiskoore XIII, XIV ja XV üldlaulupeol.
Heliloojana on ta kirjutanud sümfoonilist muusikat, koorimuusikat ja kammermuusikat.
Ta on maetud Tallinna Metsakalmistule.

Isiklikku

Tema poeg on tšellist ja muusikapedagoog Toomas Velmet.
Tšeljabinski meteooriplahvatus

Tšeljabinski meteooriplahvatus on 2013. aasta 15. veebruari hommikul kiirusel vähemalt 15 km/s Uurali lõunaosa tabanud Maa atmosfääriväline mõjutus, boliid, mille tagajärjel on seni teadaolevalt saanud vigastusi 1491 inimest. Linnas kehtestati erakorraline seisukord.
2013. aasta 15. veebruari hommikul, umbes kell 9:15 kohaliku aja järgi, tabas Tšeljabinski linna piirkonda vähemalt 54 000 km/h kiirusel umbes 10 000 tonni kaalunud maaväline tulekera. Arvatavalt 30-50 km kõrgusel toimunud plahvatuste koguvõimsuseks on hinnatud 500 kilotonni trotüülekvivalenti.
Tšebarkuli järvelt leitud kivimeteoriit saab rahvusvahelises kataloogis nimeks "Tšebarkuli meteoriit".
Internetiajakirjas arXiv ilmunud uurimusest selgus, et kivitükk pärines Maa-lähedaste Apollo-tüüpi asteroidide hulgast.
16. oktoobril 2013 leiti Tšebarkuli järve põhjasetetest umbes 570 kg kaalunud meteoriidi tükk.
Eesti Sadamaoperaatorite Liit

Eesti Sadamaoperaatorite Liit oli Eesti laevandusorganisatsioon, mis ühendas Eestis tegutsevaid sadamaoperaatoreid.
Liit kanti Äriregistrisse 2002 ja kustutati sealt 2014.
Liidu tegevdirektor oli Ago Tiiman.
Tõdva–Nabala tee

Tõdva–Nabala tee (riiklik registreerimisnumber 11151) on kõrvalmaantee Saku ja Kiili vallas. Tee pikkuseks on 8,9 km.
Tee saab alguse Tallinn–Rapla–Türi maantee kuueteistkümnendal kilomeetril Tõdva külas. Tee läbib Tõdva, Lokuti, Sookaera-Metsanurga, Sookaera, Arusta, Paekna, Piissoo ja Nabala küla. Tee lõpeb Kurna–Tuhala tee kolmeteistkümnendal kilomeetril Nabala külas. Tee ei ületa ühtegi silda, küll aga 9 truupi. Teele jääb 5 bussipeatust: Sookaera, Nõmmiku, Arusta, Paekna ja Piirsoo.
Teega ristub kuuendal kilomeetril Lähtse–Paekna tee.
Tee esimesed 5,6 km on kruusakattega, järgneb 0,7 km mustkattega teed, tee lõpuosa on pinnatud kruusatee. Tee on klassita. Kuni Lähtse–Paekna teeristini on liiklussagedus 200–500 autot ööpäevas, tee lõpuosas on liiklussagedus 500–1000 autot ööpäevas. Lähtse–Paekna teeristi piirkonnas on kiiruspiirangud (50 ja 70 km/h). Teevalgustuse kohta andmed puuduvad.
Allan Vainola

Isiklikku

Tema poeg Hyrr Innokent Vainola teeb samuti muusikat. 
Allan Vainola on abielus eesti luuletaja Kätlin Vainolaga. Neil on kaks poega.
Browni maakond (Kansas)

Ajalugu

Maakond moodustati 1855. aastal.
Jerome David Salinger

Jerome David Salinger (1. jaanuar 1919 New York – 27. jaanuar 2010 New Hampshire) oli Ameerika Ühendriikide kirjanik. 
Jerome David Salingeri isa oli Leedu juudi päritolu hulgikaupmees Salomon Salinger ning ema šoti-iiri päritolu Mirjam Salinger. 
Ta õppis riigikoolides. Enamik õpetajad pidas teda keskpäraseks, viisakaks ja häbelikuks õpilaseks. Hiljem saadeti ta Valley Forge Military Academy internaatkooli, kus ta õppis aastatel 1934–1936. Seejärel käis ta New Yorgi ja Columbia Ülikoolis ning hakkas avaldama lühijutte. Aastaks 1940 oli ta avaldanud jutte mitmes perioodikaväljaandes.
1944. aasta märtsis teenis Salinger Ameerika Ühendriikide maaväe 12. jalaväerügemendi 4. jalaväediviisis Suurbritannias ning osales Normandia dessandis, nähes üht sõja verisemat lahingut. See mõjutas teda tugevalt.
1946. aastal naasis ta sõjast. Mitmed tema kirjutised lükati tagasi kuni aastani 1948, mil ajaleht New Yorker avaldas tema esimese jutustuse. Pärast seda kirjutas ta peamiselt New Yorkerile kuni 1965. aastani. Eeskätt on Salinger siiski tuntud romaani "Kuristik rukkis" autorina.
Salinger oli abielus kolm korda. Esimene abielu Sylviaga, naisega, kellega ta tutvus Euroopas, oli lühike. Teisest abielust Claire Douglase, Darmouthi kolledži üliõpilasega, sündis kaks last – tütar ja poeg. Pärast mitmeid nurjunud suhteid abiellus Salinger endast 40 aastat noorema meditsiiniõe Colleeniga, kellega oli abielus kuni surmani.
McHenry maakond

Ajalugu

McHenry maakond moodustati 16. jaanuaril 1836. aastal Cooki ja LaSalle'i maakonna osast. Maakond sai nime William McHenry järgi.

Kliima

Madalaim kuu keskmine temperatuur jaanuaris on maakonna halduskeskuses Woodstockis −12 °C (11 °F) ja kõrgeim juulis 29 °C (85 °F). Madalaim temperatuur on mõõdetud 1979. aasta jaanuaris −34 °C (−29 °F) ja kõrgeim temperatuur 1936. aasta juulis 43 °C (109 °F). Keskmine kuu sajuhulk varieerub 33 mm veebruari ja juuni 116 mm vahel.
Daryl Sabara

Daryl Christopher Sabara (sündinud 14. juunil 1992 Hawthorne'is) on Ameerika Ühendriikide näitleja.
Tema tuntuim roll on Juni Cortezi tegelaskuju filmisarjas "Spy Kids".
Güby valla vapp

Güby valla vapp on Saksamaa Schleswig-Holsteini liidumaa Rendsburg-Eckernförde kreisi Schlei-Ostsee maakonna Güby valla vapp.
Neli tammelehte sümboliseerivad valla nelja asulat või asumit (Güby, Ahrensberg-Louisenlund, Esprehm, Wolfskrug).
Guami lipp

Guami lipp on USA valduse Guami lipp. Lipp võeti kasutusele 9. veebruaril 1948.
Lipu tumesinist tausta ümbritseb igast küljest punane rant. Lipu keskel on Guami vapp.
Paul Muuli

Paul Muuli (10. mai 1931 Luunja vald (Tartu-Maarja kihelkond) – 17. august 1997) oli Eesti poliitik ja metsavend.

Elulugu

14. juunil 1941 küüditati Paul Muuli perekond Siberisse. Aastal 1957 põgenes ta asumiselt Eestisse, kus varjus ja elas metsavennana 1959. aasta märtsini.
Alates 1989. aasta aprillist oli Muuli üks Tartu "Memento" algatajatest, ühtlasi ka Eesti Õigusvastaselt Represseeritute Liidu esimees. Ta oli Tartu "Memento" esimees aastatel 1990–1994. Tema idee oli mälestusmärgi "Rukkilill" algatamine ja ta oli selle realiseerimise peaorganisaator. Mälestusmärk avati 10. juunil 1990 Tartus Riia ja Pepleri tänava nurgal.
Alates 15. septembrist 1992 kuni oma surmani 1997. aastal oli Paul Muuli 1938. aasta Põhiseadusele tugineva nn Nõmme valitsuse majandusminister ja põllutööminister. 
Muuli kandideeris Riigikogu 1992. aasta valimistel Tartu linnas ja maakonnas Õigusvastaselt Represseeritute Rahvusliku Erakonna nimekirjas ja sai 163 häält.
Post-punk

Post-punk on üks rokkmuusika stiil, mis kasvas välja 1970ndate punk-liikumisest.
Selle stiili artistid hülgasid punk rocki traditsionaalid ja lihtsuse. Oldi inspireeritud „tee ise“ (DIY -do it yourself) liikumisest ja avangardmuusikast. See tõi kaasa rocki klišeede lõhkumise ja eksperimenteerimised free jazzy ja mitmete elektrooniliste muusika stiilidega nagu dub, funk ja disko. Ideesid ammutati kaasaegsest kunstist (multimeedia kasutamine), poliitikast (sisaldas kriitilisi teooriaid), kino ja kirjandus.
Post-punki esindajaid:
Siouxsie and Banshees, Wire, Public Image Ltd, the Pop Group, Cabaret Voltaire, Magazine, Pere Ubu, Gang of Four, Joy Division, Talking Heads, Throbbing gristle, The Slits, The Cure, The Fall ja Au Pairs.
Post-punk on tihedalt seotud selliste stiilide arenguga kui gooti rock, dark wave, uus-psühhedeelia, no wave ja industriaalmuusika.